**Mažesnės išlaidos elektrai: kokie sprendimai gali padėti kontroliuoti sąskaitas?**

**Įsibėgėjęs ruduo ir artėjantis šaltasis sezonas primena, kad netrukus sulauksime ne tik sąskaitų už šildymą, bet padidės ir elektros energijos suvartojimas. „Elektrum Lietuva“ produktų vystymo vadovas Mantas Kavaliauskas sako, kad vadovaujantis keliomis taisyklėmis, išlaidas už elektros energiją galima lengvai suvaldyti. Svarbiausia – taikyti ne tik visiems gerai žinomas taupymo taisykles, bet ir pasinaudoti papildomais sprendimais, kurie leis išvengti neefektyvaus elektros suvartojimo bei sumažins elektros sąskaitas.**

„Norint namuose suvartoti mažiau elektros energijos, reikia nepamiršti pačių paprasčiausių patarimų – išeinant iš kambario išjungti šviesą, nenaudojamų elektros prietaisų jungiklius ištraukti iš elektros lizdų, arbatinuke virinti tik tiek vandens, kiek tuo metu yra būtina ir pan. Jei jau įpratote laikytis tokios taupios elektros naudojimo higienos, galima pasidomėti ir išmaniais sprendimais, leisiančiais sutaupyti dar daugiau“, – teigia M. Kavaliauskas ir dalijasi patarimais, galinčiais padėti sukontroliuoti sąskaitas už elektrą.

**Išmanusis elektros skaitiklis – būtinybė kiekvienuose namuose**

Jau kelerius metus šalyje diegiami išmanieji elektros skaitikliai leidžia realiu laiku stebėti, kiek energijos sunaudojate ir kokiu paros metu vartojimas yra didžiausias. Anot bendrovės atstovo, tai padeda aiškiai suprasti, kada jūsų elektros poreikiai yra didžiausi, ir atitinkamai koreguoti įpročius biržos planą pasirinkusiems vartotojams.

„Stebint išmaniojo skaitiklio duomenimis ir elektros suvartojimą namuose, galima atrasti daugiausiai elektros energijos suvartojančius įrenginius ir nustatyti laikus, kuomet elektros suvartojate daugiausiai. Jei pastebite, kad piko metu – rytais arba vakarais – jūsų vartojimas yra didesnis, galite išbandyti tam tikrus darbus, pavyzdžiui, indaplovės ar skalbyklės paleidimą nukelti ir atlikti ne piko metu, kai elektros kaina biržoje yra mažesnė“, – sako M. Kavaliauskas.

ESO duomenimis, šiemet Lietuvoje buvo įdiegta 242 tūkst. išmaniųjų elektros skaitiklių. Nuo 2022 metų išmaniaisiais elektros skaitikliais jau naudojasi beveik 1 mln. elektros vartotojų.

**Planas, pritaikytas prie elektros vartojimo įpročių**

Elektros rinkos liberalizacija vartotojams suteikia galimybę laisvai pasirinkti ne tik nepriklausomą elektros tiekėją, bet ir elektros tiekimo planą, atsižvelgiant į geriausią kainos ir suvartojimo santykį. Šiuo metu elektros tiekėjai siūlo įvairius planus, kurie atliepia skirtingus vartojimo įpročius.

M. Kavaliauskas pataria pirmiausia pasinaudoti Valstybinės energetikos reguliavimo tarybos (VERT) skaičiuokle, kuri pagal įvestą elektros suvartojimo kiekį išfiltruoja visų nepriklausomų elektros energijos tiekėjų pasiūlymus. Tuomet beliks apsispręsti, koks elektros energijos tiekimo planas ir siūloma kaina geriausiai atliepia vartotojo lūkesčius.

**Programėlės, padedančios sekti energijos suvartojimą**

Šiuo metu yra pristatyta daugybė išmaniųjų programėlių, skirtų elektros energijos suvartojimui sekti ir analizuoti. Tokios programėlės leidžia stebėti, kiek elektros yra sunaudojama kasdien, o tai itin naudinga siekiant efektyviai naudoti elektrą ir taip sumažinti sąskaitas.

Kaip pavyzdį M. Kavaliauskas pateikia „Elektrum Lietuva“ programėlę. Ji tiek privatiems, tiek verslo klientams suteikia galimybę ne tik stebėti elektros suvartojimą, bet ir kainas „Nord Pool“biržoje. Tokiagalimybė yra itin pravarti tiems klientams, kurie turi su birža susietus elektros tiekimo planus.

„Esame įpratę svarbiausią informaciją matyti ir pasiekti savo telefone. Todėl tokio tipo programėlė – itin naudinga kiekvienam elektros vartotojui. Mūsų klientai šioje programėlėje gali ne tik gauti informacija apie sunaudotos elektros kiekį, bet ir apmokėti praėjusio mėnesio sąskaitą, pakeisti planą bei deklaruoti skaitiklių rodmenis“, – sako bendrovės atstovas.

**Išmanieji namų sprendimai – protinga investicija**

Naujausios technologijos leidžia optimizuoti šildymo, apšvietimo ir net buitinės technikos naudojamos energijos kaštus. Priklausomai nuo namų ūkio ir bendro elektros energijos suvartojimo, išmanieji sprendimai gali padėti sutaupyti nuo 10 iki 30 proc. metinių išlaidų.

M. Kavaliauskas siūlo apsvarstyti namuose įsidiegti išmanius įrenginius, kurie prisidėtų prie efektyvesnio elektros suvartojimo. Pavyzdžiui, išmani termoreguliacija automatiškai nustato žemesnę šildymo temperatūrą atšilus lauke ar kai esate išvykę. O išmanieji jutikliai padeda užtikrinti, kad apšvietimas būtų išjungtas, kai patalpoje nieko nėra. Taip pat šiuo metu populiarūs ir išmanieji elektros kištukai, kurie nustato, kada įrenginys turi būti įjungtas arba išjungtas.

**Aiškus planas – mažesnė sąskaita už elektrą**

Anot M. Kavaliausko, vienas iš universaliausių ir efektyviausių patarimų – stebėti ir planuoti savo mėnesio energijos sąnaudas. Pravartu palyginti ne tik praėjusių mėnesių, bet ir praėjusių metų sąskaitas už elektros energiją. Žinant savo įpročius, elektros energijos suvartojimą reguliuoti yra paprasčiau – taip galima nustatyti maksimalų biudžetą ir išvengti neplanuotų išlaidų.

**Apie bendrovę:**

*„Elektrum Lietuva“ yra didžiausios Baltijos šalyse elektros gamintojos „Latvenergo“ įmonės grupė, teikianti įvairius energetikos sprendimus buitiniams ir verslo klientams Lietuvoje. 73 proc. grupės pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių. Bendrovė yra įrengusi šešis saulės parkus (29,7 MW). Šiuo metu vystomų naujų saulės ir vėjo parkų bendra galia sieks daugiau nei 500 MW. „Elektrum Lietuva“ plėtoja ir viešą elektromobilių įkrovimo tinklą „Elektrum Drive“. Šiuo metu visose Baltijos šalyse veikia daugiau kaip 800 įkrovimo prieigų.*

**Daugiau informacijos:**

Neringa Kolkaitė-Bielinė

Atstovė žiniasklaidai

„Elektrum Lietuva“

neringa.kolkaite-bieline@elektrum.lt

Tel. + 370 614 71719